2022 భారత రాష్ట్రపతి ఎన్నికలు

రాష్ట్రపతి రామ్‌నాథ్ కోవింద్ పదవీకాలం జూలై 24తో ముగియనుంది. ఈ క్రమంలో భారతదేశ 16వ అధ్యక్షని ఎన్నుకోవటానికి 2022 భారత రాష్ట్రపతి ఎన్నికలు 2022 జూలై 18న జరిగాయి. ప్రస్తుత రాష్ట్రపతి రామ్‌నాథ్ కోవింద్ మళ్లీ ఈ ఎన్నికలలో పోటీ చేయలేదు. ఎలక్టోరల్ కాలేజ్ ద్వారా జరిగిన ఈ ఎన్నికలలో 99.12% పోలింగ్ నమోదైంది.

భారతీయ జనతా పార్టీ అభ్యర్థి ద్రౌపది ముర్ము సంయుక్త ప్రతిపక్ష అభ్యర్థి యశ్వంత్ సిన్హాపై 296,626 ఓట్ల తేడాతో గెలుపొందింది. ముర్ము షెడ్యూల్డ్ తెగకు చెందిన మొదటి సభ్యురాలు, రెండో మహిళా అధ్యక్షురాలు, అలాగే స్వాతంత్ర్యం తర్వాత జన్మించిన మొదటి రాష్ట్రపతి.

 ద్రౌపది ముర్ము ప్రమాణ స్వీకారం 
నూతన రాష్ట్రపతిగా ఎన్నికైవ ద్రౌపది ముర్ము 2022 జూలై 25న భారతదేశ 15వ రాష్ట్రపతిగా భారత ప్రధాన న్యాయమూర్తి ఎన్‌వి రమణ సమక్షంలో ప్రమాణ స్వీకారం చేశారు.https://www.presidentofindia.gov.in/Profile

రాష్ట్రపతి పదవికి అర్హత
రాజ్యాంగంలోని ఆర్టికల్-58 ప్రకారం పోటీ చేసే అభ్యర్థులకు ఈ కింద అర్హతలుండాలి.

 35 సంవత్సరాలు నిండిన భారతీయ పౌరులై ఉండాలి.
 లోక్‌సభకు ఎన్నికయ్యే అర్హతలుండాలి.
 కేంద్రం లేదా రాష్ట్ర ప్రభుత్వాల్లో లేదా వాటి ఆధ్వర్యంలో పనిచేసే సంస్థల్లో లాభదాయక పదవుల్లో ఉండకూడదు.

నామినేషన్ విధానం
రాష్ట్రపతి పదవికి పోటీ చేసే అభ్యర్థిని 50మంది ఎలక్టోరల్ సభ్యులు ప్రతిపాదించాలి. ఆ తర్వాత 50మంది ఆమోదాన్ని తెలియజేయాలి. ఈ జాబితాను ఎన్నికల అధికారులకు సమర్పించి, డిపాజిట్ కింద రూ.15వేలు చెల్లించాలి.

2022 ఎన్నికల షెడ్యూలు
రాష్ట్రపతి ఎన్నికకు 2022 జూన్ 9న కేంద్ర ఎన్నికల సంఘం కమిషనర్ రాజీవ్ ‎కుమార్ షెడ్యూల్ ప్రకటించాడు. రహస్య బ్యాలెట్ పద్ధతిలో ఈ ఎన్నిక నిర్వహిస్తున్నట్లు చీఫ్ ఎన్నికల కమిషనర్ తెలిపాడు. 
సంఖ్యఎన్నికల ప్రకియతేదీవారం1.ఎన్నికకు నోటిఫికేషన్  2022 జూన్ 15 బుధవారం 2.నామినేషన్ల స్వీకరణకు చివరి తేదీ 2022 జూన్ 29బుధవారం 3.నామినేషన్ల పరిశీలన2022 జూన్ 30గురువారం 4.నామినేషన్ల ఉపసంహ‍రణకు చివరి తేదీ 2022 జూలై 2శనివారం 5.ఎన్నిక2022 జూలై 18సోమవారం 6.కౌంటింగ్ 2022 జూలై 21గురువారం 

ఎన్నిక విధానం
రాష్ట్రపతి ఎన్నికల్లో పార్లమెంటు ఉభయసభల ఎంపీలు, వివిధ రాష్ట్రాలు, కేంద్రపాలిత ప్రాంతాల్లోని ఎమ్మెల్యేలు ఎలక్ట్రోల్ కాలేజీ సభ్యులుగా ఉంటారు. లోక్‌సభ, రాజ్యసభలోని నామినేటెడ్ సభ్యులకు మాత్రం రాష్ట్రపతి ఎన్నికల్లో ఓటు హక్కు లేదని, శాసనమండలి సభ్యులు ఎలక్టోరల్‌ కాలేజీలో ఉండరని ఈసీ తెలిపింది. ఓటింగ్‌ బ్యాలెట్‌ పేపర్‌ విధానంలో జరుగుతుంది. రాష్ట్రపతి ఎన్నికకు జరిగే పోలింగ్‌లో ఎంపీలు పార్లమెంటు ప్రాంగణంలో, ఎమ్మెల్యేలు ఆయా రాష్ట్రాల అసెంబ్లీ ప్రాంగణంలో ఏర్పాటు చేసిన పోలింగ్‌ బూత్‌లో తమ ఓటు హక్కును వినియోగించుకుంటారు. ఎంపీలు కనీసం 10 రోజులు ముందుగా సమాచారం ఇచ్చి దేశంలో మరెక్కడైనా (ఏ అసెంబ్లీలోనైనా) ఓటు హక్కు వినియోగించుకోవచ్చు.

 ఎలక్టోరల్ కాలేజీ సభ్యుల బలం 
 హౌస్మొత్రంNDAUPAఇతరులులోక్‌సభ543రాజ్యసభ228 శాసనసభలు4,025 మొత్తం4,796

 ఎలక్టోరల్ కాలేజీ ఓటు విలువ కూర్పు 

హౌస్మొత్తం NDAUPAఇతరులు లోక్‌సభ వోట్లు    380,100 రాజ్యసభ వోట్లు    159,600 శాసనసభల వోట్లు    542,291 మొత్తం    1,081,991

 జమ్మూ కాశ్మీర్‌లోని మొత్తం 4 రాజ్యసభ స్థానాలు, 90 రాష్ట్ర శాసనసభ స్థానాలు ఖాళీగా ఉన్నాయి. దానికి కారణం జమ్మూ కాశ్మీర్ శాసనసభ రద్దు చేయబడింది.
 త్రిపురలోని ఏకైక రాజ్యసభ స్థానం ఖాళీ అయింది.
 వివిధ రాష్ట్రాలలో (గుజరాత్‌లో 4, మహారాష్ట్ర, త్రిపుర, పశ్చిమ బెంగాల్‌లో ఒక్కొక్కటి) రాష్ట్ర శాసనసభలలో ఏడు స్థానాలు ఖాళీగా ఉన్నాయి.

 అభ్యర్థులు 
2022 జూన్ 21న, మాజీ AITC నాయకుడు యశ్వంత్ సిన్హా, 2022 రాష్ట్రపతి ఎన్నికలకు UPA, ఇతర ప్రతిపక్ష పార్టీల ఉమ్మడి అభ్యర్థిగా ఏకగ్రీవంగా ఎన్నికయ్యారు.. అదే రోజు NDA తన రాష్ట్రపతి అభ్యర్థిగా ద్రౌపది ముర్మును ఎన్నుకుంది.

 జాతీయ ప్రజాస్వామ్య కూటమి 

 పేరు జననం కూటమి నిర్వహించిన పదవులు స్వస్థలం ప్రకటించబడిన తేదీమూలాలు100pxద్రౌపది ముర్ము1958 జూన్ 20 బైదాపోసి, ఒడిశాజాతీయ ప్రజాస్వామ్య కూటమి (BJP) జార్ఖండ్ గవర్నరు 
 రాయరంగ్‌పూర్ నుండి ఒడిశా శాసనసభ సభ్యుడు 
 ఒడిశా ప్రభుత్వంలో సహాయ మంత్రి ఒడిశా2022 జూన్ 21

 యునైటెడ్ ప్రతిపక్షం (భారతదేశం) 

 పేరు జననం కూటమి నిర్వహించిన పదవులు స్వస్థలం ప్రకటించబడిన తేదీ మూలాలు 100pxయశ్వంత్ సిన్హా 1937 నవంబరు 06పాట్నా, బీహార్యునైటెడ్ ప్రతిపక్షం (టిఎంసి) భారతదేశ విదేశాంగ మంత్రి 
 రాజ్యసభలో సభా నాయకుడు

 భారతదేశ ఆర్థిక మంత్రి

 హజారీబాగ్ నుండి పార్లమెంటు సభ్యుడు, (లోక్‌సభ) 
 జార్ఖండ్ నుండి పార్లమెంటు సభ్యుడు, రాజ్యసభ 
 బీహార్ నుండి పార్లమెంటు సభ్యుడు, రాజ్యసభ  బీహార్ 2022 జూన్ 21

 ఉపాధ్యక్షుడు -
 గోపాలకృష్ణ గాంధీ
 శరద్ పవార్

 ప్రచారం 
తన ఎన్నికల ప్రచారంలో, ముర్ము మద్దతు కోరుతూ వివిధ రాష్ట్రాలను సందర్శించారు. అనేక ప్రతిపక్ష పార్టీలు, BJD, JMM, BSP, SS, YSRCP, SAD, పోలింగుకు ముందే ఆమె అభ్యర్థిత్వానికి మద్దతు ప్రకటించింది.

ఎన్నిక ఫలితాలు
+2022 భారత అధ్యక్ష ఎన్నికల ఫలితాలు అభ్యర్థిసంకీర్ణవ్యక్తిగత
ఓట్లుఎలక్టోరల్
కాలేజీ ఓట్లు%ద్రౌపది ముర్ముఎన్‌డీఏ2,824676,80364.03యశ్వంత్ సిన్హాఉమ్మడి ప్రతిపక్షం1,877380,17735.97ఎన్నికల సరళిచెల్లుబాటు ఓట్లు4,7011,056,98098.89ఖాళీ, చెల్లని ఓట్లు5315,3971.11మొత్తం4,7541,072,377100నమోదైన ఓటర్లు / పోలింగ్ శాతం4,8091,086,43198.86

 ఇవి కూడా చూడండి 

 భారత రాష్ట్రపతి
 భారత రాష్ట్రపతుల జాబితా

మూలాలు

వర్గం:భారత రాష్ట్రపతి ఎన్నికలు
వర్గం:భారతదేశంలో 2022 ఎన్నికలు